फोसावजानाय खौराङा बि टि सिनि गोबां गुबुन गुबुन बिफाननि सरकारि मावसुमाफोरनि गेजेराव गुलुं - गुजुं आ गोरोन्थि बुजिनाय लाबोदों होन्नानै मख'ना आफादगिरि दिपेन बर'आ प्रेस बिबुंसाराव मख'दोंदि,खौरां बिलाइयाव फोसावजानाय बायदि नडा ।अदेबानि बेनि गेजेरावबो मुख्लं नख'रनि सोद्रोमा,सैनांनाय नख'रनि सुबुं,कन्पेसेसन ग्राउन्डयाव सोसनजानाय आरो थार राहाजों थिसनजानाय थिसन्थायनि बेलायाव मोनबो रोखोमनि अजद एबा संदान्नो नारसिन्नाय जायाखै होन्ना रोखा खालामो ।नोजोर होथाव बाथ्रादि,थांनाय माखासे दाननि सिगां इउ पि पि एल दोलोनि मिरु माव' आफादनि सोद्रोमा पृथ्विराज देब नारायन मेचआ कक्राझार थानायाव महिलारि दैदेन्नाय बारग' बि टि सि सरकारनि आमोलाव गेना थिसन्थाय जादों होन्नानै गसर थिसन्दोंमोन ।